‘আমার গাড়ি যাচ্ছে, ওঁরও বাইক যাচ্ছে। কিন্তু শিশুপার্কের সামনে বিশাল জ্যাম। এক ঘণ্টা বসে থাকলাম। ঈদের আগের দিন, গরুর হাট… এর ওপর বৃষ্টি। ভাবলাম সন্ধ্যে হয়ে গেল, আমার পক্ষে তো বসে থাকা সম্ভব না। সঙ্গে ছিল আমার অ্যাসিসটেন্ট সুব্রত মিত্র। ও আমাকে এক মুহূর্তের জন্যও ছেড়ে যায়নি। হার্ড ড্রাইভটি পলিথিনে মুড়িয়ে বুকে নিয়ে সুব্রতকে নিয়ে হাঁটা শুরু করলাম। শিশুপার্ক থেকে শ্যামলী, কল্যাণপুর, দারুসসালাম... তারও অনেক ভেতরে, যেখানে গাড়ি তো দূরের কথা, একটা রিকশাও প্রবেশ করতে পারে না। বাজারের ভেতরে তাঁর বাসা। সেখানে যখন পৌঁছালাম তখন রাত ৯টা ২০ মিনিট। বললেন, রেখে যান, আমি দেখছি।’